తిరుమల నడక దారిలో మళ్లీ చిరుత కలకలం | మన్యసీమ
తిరుమల నడక దారిలో మళ్లీ చిరుత కలకలం
తిరుపతి: తిరుమల నడక దారిలో చిరుతపులి మరోసారి కలకలం సృష్టించింది. కాలిబాటలో ఉన్న జింకలపార్కులోకి ప్రవేశించి ఓ జింకను చంపింది. ఈరోజు తెల్లవారుజామున జింకలపార్కులోకి చిరుత ప్రవేశించింది. దాన్ని పట్టుకునేందుకు అధికారులు చేసిన ప్రయత్నాలు ఫలించలేదు. నెలక్రితం కాలిబాటలో భక్తులపై దాడిచేసిన మగ చిరుతను అధికారులు బంధించగలిగారు. ఇక్కడ జంట చిరుతలు ఉన్నాయని అప్పట్లో అధికారులు ప్రకటించారు. ఈరోజు పార్కులోకి వచ్చింది ఆడ చిరుతని అధికారులు చెబుతున్నారు. ఇది నిర్దుష్టమార్గంలో సంచరించనందున పట్టుకోవటం కష్టమని అధికారులు చెబుతున్నారు. అయితే ఇది నెలలో మూడుసార్లు మాత్రమే ఈ ప్రాంతానికి వచ్చిందని భయం లేదని అధికారులు తెలిపారు. తిరుమల నడక దారిలో భక్తుల ప్రవేశానికి ఉన్న ఆంక్షలను టీటీడీ రేపటినుంచి సడలిస్తోంది. ఈలోగా ఈరోజు మళ్లీ చిరుత దాడి చేయటం ఆందోళన కలిగిస్తోంది.
tirumala nadaka daarilo malli chiruta kalakalam | manyaseema
tirumala nadaka daarilo malli chiruta kalakalam
tirupati: tirumala nadaka daarilo chirutapuli marosari kalakalam srushtinchindi. kaalibaatalo unna jinkalapaarkuloki pravesinchi oo jinkanu champindi. eeroju tellavaarujaamuna jinkalapaarkuloki chiruta pravesinchindi. daanni pattukunenduku adhikaarulu chesina prayatnaalu phalinchaledu. nelakritam kaalibaatalo bhaktulapai daadichesina maga chirutanu adhikaarulu bandhinchagaligaaru. ikkada janta chirutalu unnaayani appatlo adhikaarulu prakatinchaaru. eeroju paarkuloki vachindi aada chirutani adhikaarulu chebutunnaru. idhi nirdushtamaargamlo sancharinchananduna pattukovatam kashtamani adhikaarulu chebutunnaru. ayithe idhi nelalo moodusaarlu matrame ee praantaaniki vachindani bhayam ledani adhikaarulu telipaaru. tirumala nadaka daarilo bhaktula pravesaaniki unna aankshalanu ttd repatinunchi sadalistondi. eelogaa eeroju malli chiruta daadi cheyatam aandolana kaligistondi.